Sacrosancte Dei ecclesie Sancti Vincentii que est constructa infra muros Matisconum, cui Ado episcopus preest. Ego Bladinus sacerdos dono ad ipsam casam Dei de rebus meis que sunt site in pago Matisconense, in agro Igiacense, in villa Mariniaco, vel in villa Verciaco, vel in Verchisoto. Inprimis in Mariniaco, curtile terminatur a mane Tecardo, a medio die Sancti Petri, a sero Sancti Vincentii, a cercio via publica. Et dono vineam in ipsa villa, terminat a mane Sancti Marcelli, a medio die Sancti Petri, a sero via vicinabile, a circio Grolgardi; infra istas terminationes, quicquid ad ipsum curtilum aspicit, totum ad integrum donamus. Et dono vobis in Verciaco mansum cum vinea insimul tenente, terminat a mane Anai, a medio die Sancti Petri, a sero via publica, a circio Sancti Vincentii; infra isto termino totum ad integrum. Et dono vobis in ipsa villa vinea in Bornesia vocata, terminat a mane via publica, a medio die Sancti Mammertis, a sero terra Susanne, a cercio de ipsa hereditate. Et dono vobis vineam in Vercosono, terminat a mane terra Blanno, medio die Martino, a sero Tetberto, a cercio Sancti Vincentii; infra istas terminationes, donamus ad ipsam casam Dei, eo tenore ut dum vivimus usum et fructum habeamus, post decessum nostrum, ad ipsam casam Dei veniat, quicquid voluerit. Si quis contradixerit, auri unciam componat. S. Blanno. S. Bernardi. S. Aynardi. S. Aalberici. S. Arardi. S. Blanni. Hactum est hoc regnante Lothario rege.